Belekok

Belekok atawa Kuntul Sawah (Ardeola speciosa) téh manuk darat nu hirupna di sabudeureun ranca atawa pasawahan di Asia Tenggara, ti Viétnam nepi ka Indonésia. Numutkeun klasifikasina, ieu bangsa kuntul téh asup kana kulawarga Ardeidea. Anu jadi kahakanan ieu manuk di antarana keuyeup, gegeremet/serangga, jeung lauk. Panjang awakna 45 cm-an, pamatukna koneng tapi tungtungna hideung, panon jeung cekerna koneng.

 Maskot Porprov Jabar 
Belekok dijadikeun maskot Pekan Olahraga Provinsi (Porprov) Jawa Kulon anu ka-10 (taun 2006) di Karawang. Nu jadi dasar taya lian ku sabab dalitna masarakat (tani) Karawang jeung ieu sato, najan ayeuna populasi belekok beuki nyirorot.

 Rujukan 
  Pangkalan data, nu ngawengku ogé alesan-alesan pangna ieu spésiés asup kana kategori LC
 Pikiran Rakyat Online: Belekok, Maskot Porprov yang Nyaris Punah 

 Tumbu kaluar 
 BirdLife Species Factsheet
 IUCN Red List

Kategori:Ardeola
Kategori:Sasatoan Sunda
Kategori:Aves